Forslag til EUROPA-PARLAMENTETS OG RÅDETS FORORDNING om ophævelse af Rådets forordning (EF) nr. 1342/2007 om forvaltning af visse restriktioner for indførslen af visse stålprodukter fra Den Russiske Føderation /* KOM/2011/0715 endelig - 2011/0315 (COD) */





BEGRUNDELSE Handelen med visse stålprodukter mellem Den Europæiske Union og Den Russiske Føderation er reguleret ved en aftale, hvori der også fastsættes kontingenter for importen til EU af stål med oprindelse i Den Russiske Føderation. Som omhandlet i aftalens artikel 10, stk. 4, ophører aftalen, og ophæves kontingenterne, hvis Den Russiske Føderation tiltræder Verdenshandelsorganisationen. I henhold til dette forslag ophæves Rådets forordning (EF) nr. 1342/2007, der gennemfører nævnte aftale i EU, med virkning fra den dato, hvor Den Russiske Føderation bliver medlem af Verdenshandelsorganisationen. 2011/0315 (COD) Forslag til EUROPA-PARLAMENTETS OG RÅDETS FORORDNING om ophævelse af Rådets forordning (EF) nr. 1342/2007 om forvaltning af visse restriktioner for indførslen af visse stålprodukter fra Den Russiske Føderation EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, efter den almindelige lovgivningsprocedure, og ud fra følgende betragtninger: (1) Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side[1], i det følgende benævnt "PSA", trådte i kraft den 1. december 1997. (2) Ifølge artikel 21, stk. 1, i PSA skal handelen med visse stålprodukter reguleres på grundlag af nævnte aftales afsnit III, undtagen artikel 15, og af bestemmelserne i en aftale om mængdeordninger. (3) Den 26. oktober 2007 indgik Det Europæiske Fællesskab og Den Russiske Føderations regering en sådan aftale om handel med visse stålprodukter[2], i det følgende benævnt "aftalen". (4) Den 22. oktober 2007 vedtog Rådet forordning (EF) nr. 1342/2007 om forvaltning af visse restriktioner for indførslen af visse stålprodukter fra Den Russiske Føderation[3] til gennemførelse af aftalen. (5) I aftalen er det fastlagt, at skulle Den Russiske Føderation tiltræde Verdenshandelsorganisationen (WTO) inden aftalens udløb, ophører aftalen, og de kvantitative lofter ophæves følgelig fra tiltrædelsesdatoen. (6) Fra den dato, hvor Den Russiske Føderation bliver medlem af Verdenshandelsorganisationen, er forordningen om gennemførelse af aftalen ikke længere nødvendig. Forordning (EF) nr. 1342/2007 bør derfor ophæves med virkning fra denne dato — VEDTAGET DENNE FORORDNING: Artikel 1 Forordning (EF) nr. 1342/2007 ophæves. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den får virkninger fra den dato, hvor Den Russiske Føderation tiltræder Verdenshandelsorganisationen. Kommissionen offentliggør en meddelelse herom i Den Europæiske Unions Tidende. Denne forordning er bindende i alle enkeltheder og gælder umiddelbart i alle medlemsstater. Udfærdiget i Bruxelles, den [...]. På Europa-Parlamentets vegne På Rådets vegne Formand Formand [1] EFT L 327 af 28.11.1997, s. 3. [2] EUT L 300 af 17.11.2007, s. 52. [3] EUT L 300 af 17.11.2007, s. 1.